AIŠKINAMASIS RAŠTAS

Dėl turto perdavimo pagal panaudos sutartį bendrijai „Edeno vaivorykštė“

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti bendrijai „Edeno vaivorykštė“ (toliau – bendrija) 26,34 kv. m ploto patalpas administraciniame pastate Molėtų r. sav., Molėtų m., S. Dariaus ir S. Girėno g. 4 pagal turto panaudos sutartį 10 metų įstatuose numatytai veiklai vykdyti.

Bendrija yra savanoriška organizacija, vienijanti fizinius ir juridinius asmenis bendriems narių poreikiams tenkinti ir tikslams įgyvendinti. Šiuo sprendimu turtas bus perduotas bendrijai pagal turto panaudos sutartį, kad bendrija galėtų įgyvendinti iškeltus tikslus ir uždavinius.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotos patalpos bus prižiūrimos, remontuojamos ir naudojamos bendrijos veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus 2022 m. lapkričio 15 d. įsakymu Nr. B6-1304 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti bendrijos įstatuose nurodytoms veikloms vykdyti.